যোগুলাম্বা গাদোয়াল জেলা

যোগুলাম্বা গাদোয়াল জেলা ভারতের অঙ্গরাজ্য তেলেঙ্গানার একটি জেলা। জেলাটির প্রশাসনিক সদর দপ্তর রয়েছে গাদোয়াল শহরে। জেলাটির উত্তর ও পূর্ব দিকে রয়েছে তেলেঙ্গানা রাজ্যের যথাক্রমে নারায়ণপেট, বনপর্তি জেলা, দক্ষিণ দিকে রয়েছে অন্ধ্রপ্রদেশের কর্নুল ও নন্দীয়াল জেলা, পশ্চিম দিকে রয়েছে কর্ণাটক রাজ্যের রায়চূড় জেলা। ২০১৬ সালে মাহবুবনগর জেলা থেকে এই জেলার গঠন করা হয়।

জেলাটি  অঞ্চল জুড়ে বিস্তৃত। ২০১১ সালে সংঘটিত ভারতের জনগণনা অনুযায়ী এই জেলার মোট জনসংখ্যা ছিল ৬,০৯,৯৯০ জন।

 প্রশাসনিক বিভাগ 
জেলাটিতে একটি প্রশাসনিক বিভাগ তথা গাদোয়াল বিভাগ রয়েছে এবং এই বিভাগে রয়েছে ১২টি মণ্ডল।

 মণ্ডল 
 ক্রমিক  গাদোয়াল বিভাগ১ আলমপুর২ ধারূর৩ গাদোয়াল৪ ঘাট্টু৫ আইজা৬ ইটিকিয়াল৭ কালু্র তিমানদোড্ডি৮ মলদাকল৯ মানোপাড়১০ রাজোলি১১ উণ্ডবেলী১২ ওয়াড্ডেপল্লী

 জনতত্ত্ব 

যোগুলাম্বা গাদোয়াল জেলার জনসংখ্যা ৬,০৯,৯৯০ জন, যার মধ্যে ৩,০৯,২৭৪ জন পুরুষ ও ৩,০০,৭১৬ জন নারী। জেলায় নগরবাসী মোট জনসংখ্যার ১০.৩৬ শতাংশ বা ৬৩,১৭৭ জন। তফসিলি জাতি ও উপজাতি যথাক্রমে ১,২০,৬৩৯ জন তথা ১৯.৭৭ শতাংশ ও ৯,৩৭৬ জন তথা ১.৫৪ শতাংশ।

২০১১ সালের জনগণনা অনুযায়ী এই জেলায় বসবাসরত জনসংখ্যার ৯০.০৯ শতাংশ নিজেদের তেলুগুভাষী ও ৭.৪৯ শতাংশ নিজেদের উর্দুভাষী বলে উল্লেখ করেছেন।

আরও দেখুন
 তেলেঙ্গানার জেলা

 তথ্যসূত্র 

 বহিঃসংযোগ 

 প্রাতিষ্ঠানিক ওয়েবসাইট

বিষয়শ্রেণী:তেলেঙ্গানার জেলা
বিষয়শ্রেণী:যোগুলাম্বা গাদোয়াল জেলা